Kuudestoista komission direktiivi 93/47/ETY, annettu 22 päivänä kesäkuuta 1993, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, V, VI ja VII mukauttamisesta tekniikan kehitykseen



Virallinen lehti nro L 203 , 13/08/1993 s. 0024 - 0026

Suomenk. erityispainos Alue 13 Nide 24 s. 0155

Ruotsink. erityispainos Alue 13 Nide 24 s. 0155



KUUDESTOISTA KOMISSION DIREKTIIVI 93/47/ETY, annettu 22 päivänä kesäkuuta 1993, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, V, VI ja VII mukauttamisesta tekniikan kehitykseen EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna direktiivillä 92/86/ETY(2), ja erityisesti sen 8 artiklan 2 kohdan, sekä katsoo, että käytettävissä olevan tiedon perusteella yksi ultraviolettisuodin voidaan sallia pysyvästi, mutta tietyt väliaikaisesti sallitut aineet, säilöntäaineet ja ultraviolettisuotimet on kiellettävä pysyvästi tai sallittava edelleen määräajaksi, kansanterveyden suojelemiseksi on tarpeen kieltää 4-amino-2-nitrofenolin käyttö, tieteen ja tekniikan uusimman tutkimuksen perusteella strontiumperoksidin ja fenolftaleiinin käyttö kosmeettisissa valmisteissa voidaan sallia tietyin rajoituksin ja edellyttäen, että merkintöihin sisältyy pakollisia varoitusmerkintöjä terveyden suojelemiseksi, tieteen ja tekniikan uusimman tutkimuksen perusteella 3-imidazol-4-yyliakryylihapon ja sen etyyliesterin käyttö ultraviolettisuotimena kosmeettisissa valmisteissa voidaan sallia tietyin rajoituksin ja edellytyksin 30 päivään kesäkuuta 1994 asti, ja tässä direktiivissä säädetyt toimenpiteet ovat kosmeettisten valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 76/768/ETY seuraavasti: 1 lisätään liitteeseen II seuraava numero: "412 4-amino-2-nitrofenoli"; 2 liitteessä III olevaan 1 osaan: a) lisätään f sarakkeen b kohtaan viitenumerojen 8, 9, ja 10 kohdalla virke: "Käytettävä sopivia käsineitä"; b) lisätään f sarakkeeseen viitenumeron 12 kohdalla virke: "a) Käytettävä sopivia käsineitä"; 3 lisätään liitteessä III olevaan 2 osaan seuraavat viitenumerot: ">TAULUKON PAIKKA> " ">TAULUKON PAIKKA> " 4 Lisätään liitteessä V olevan viitenumeron 5 kohdalle ilmaisun "Liite III (1 osa)" jälkeen seuraava ilmaisu: "strontiumperoksidi liitteessä III olevassa 2 osassa viitenumero 1 kohdassa tarkoitetuissa olosuhteissa..."; 5 Korvataan liitteessä VI olevassa 2 osassa viitenumeroiden 2, 15, 16, 21, 26, 27, 28, 29, 30 kohdalla oleva päivämäärä "30 kesäkuuta 1993" päivämäärällä "30 kesäkuuta 1994"; 6 Liitteessä VII olevassa 1 osassa: a) lisätään seuraava viitenumero: ">TAULUKON PAIKKA> " b) poistetaan viitenumero 5; 7 Liitteessä VII olevassa 2 osassa: a) lisätään seuraava numero: ">TAULUKON PAIKKA> " b) poistetaan viitenumero 31; c) korvataan viitenumerojen 2, 5, 6, 12, 13, 17, 24, 25, 26, 28, 29, 32 kohdalla päivämäärä "30 kesäkuuta 1993" päivämäärällä "30 kesäkuuta 1994". 2 artikla 1 Jäsenvaltioiden on toteuttava kaikki tarvittavat toimenpiteet sen varmistamiseksi, etteivät yhteisöön sijoittautuneet valmistajat eivätkä maahantuojat saata 1 päivästä heinäkuuta 1994 markkinoille valmisteita, jotka eivät täytä tämän direktiivin vaatimuksia, edellä sanotun kuitenkaan rajoittamatta 1 artiklassa mainittujen päivämäärien soveltamista. 2 Jäsenvaltioiden on toteutettava tarvittavat toimenpiteet sen varmistamiseksi, että 1 kohdassa tarkoitettuja valmisteita, jotka sisältävät 1 artiklassa mainittuja aineita, ei 30 päivästä kesäkuuta 1995 myydä eikä toimiteta kuluttajalle, jos ne eivät täytä tämän direktiivin vaatimuksia. 3 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1994. Niiden on ilmoitettava tästä komissiolle viipymättä. 2 Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 4 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä kesäkuuta 1993. Komission puolesta Christiane SCRIVENER Komission jäsen (1) EYVL N:o L 262, 27.9.1976, s. 169 (2) EYVL N:o L 325, 11.11.1992, s. 18